wickkiey/tamil-wikipedia-markdown huggingface dataset:
# லண்டன் (திரைப்படம்)



***லண்டன்*** (*London*) 2005-ம் ஆண்டு தமிழ் மொழியில் சுந்தர் சி திரைக்கதையிலும் இயக்கத்திலும் வெளிவந்த திரைப்படமாகும். இது மலையாளத் திரைப்படமான காகாகுயில்-இன் மொழிமாற்றுத் திரைப்படமாகும். இத்திரைப்படத்தில் பிரசாந்த், அங்கிதா முக்கிய கதாபாத்திரத்திலும், விஜயகுமார், ஸ்ரீ வித்யா, பாண்டியராஜன் ஆகியோர் துணைப் பாத்திரங்களிலும் நடித்துள்ளனர்.  

இத்திரைப்படத்தின் பாடல்கள், நா. முத்துக்குமார், பா. விஜய் மற்றும் யுகபாரதி ஆகியோரால் எழுதப்பட்டது.  

## நடிப்பு
- சிவராமனாக பிரசாந்த்
- அஞ்சலியாக அங்கீதா
- வழக்கறிஞராக வடிவேலு
- கதிராக ஆர். பாண்டியராஜன்
- விஜயகுமார்
- ஸ்ரீவித்யா
- மணிவண்ணன்
- டெல்லி கணேஷ்
- லக்ஷ்மிரத்தன்
- பேபியாக நளினி
- மும்தாஜ்
- மயில்சாமி

## பாடல்கள்

ஆறு பாடல்கள் உடைய இத்திரைப்படத்தின் அனைத்துப் பாடல்களும் வித்யாசாகரால் இசையமைக்கப்பட்டது.  
- "அதோ அதோ" - ஷாலினி, உதித் நாராயண்
- "அடிமீது அடிவைத்து"
- "என் உயிரே" - மது பாலகிருஷ்ணன், சாதனா சர்கம்
- "கீ மூ கீ பீ" - கார்த்திக், ப்ரவீன் மணி, திப்பு
- "படவா" - சுஜாதா, விஜய் யேசுதாஸ்
- "யாரோ ஒருத்தி" - கார்த்திக்

## குறிப்புகளும் மேற்கோள்களும்
# நெசவுத் தொழிற்துறை

**நெசவுத் தொழிற்துறை** (*Textile industry*) அல்லது நெசவுத்தொழில் என்பது நேசவுக்கான மூலப்பொருட்களை உற்பத்தி செய்தல், மூலப்பொருட்களை பதப்படுத்துதல், பதப்படுத்திய மூலப்பொருட்களை நூல்களாக நூற்றல், நூற்ற நூல்களை துணிகளாக நெசவு செய்தல், வண்ணம் தோய்த்தல், வண்ணம் தோய்த்த துணிகளை ஆயத்த ஆடைகளாக மாற்றுதல் ஆகிய பணிகளை உள்ளடக்கியதாகும். நெசவுத் தொழிலின் வரலாறு மனித இனம் நாடோடிகளாக திரிந்த காலம் முதல், உணவுகளுக்காக வேட்டையாடியாடுதல், குழுக்களாக பிரிந்து சண்டாயிடுதல் போன்ற நாகரீகம் வளராத காலத்ததிலிருந்தே தொடங்கியது. ஆடைகளுக்கான தேவையும் தேடலும் காலந்தோறும் அதிகரித்து வந்திருக்கிறது.  
## ஆடைகளுக்கானத் தேவை
வெப்பம், குளிர், மழை, பனி, தூசி மற்றும் சூரியனில் இருந்து வரும் தீங்கு விளைவிக்கும் கதிர்வீச்சுகள் போன்ற சூழல் காரணிகளிலிருந்து பாதுகாக்க நமக்கு ஆடை அவசியம் ஆகிறது.  

## இயற்கை இழைகள்
இயற்கை இழைகளானது விலங்குத்தோல்களிலிருந்தும், உரோமங்களிலிருந்தும், தாவரங்களிலிருந்து கிடக்கக்கூடிய பருத்தி, பட்டு, சணல் மற்றும் நார் போன்றவைகளிலிருந்து தயாரிக்கப்படுக்கின்றன.  

## நாடுகள் வாரியாக நெசவுத் தொழில்
### இந்தியா
இந்திய துணைக்கண்டத்தில் ஆடைகள் பயன்பாடு குறித்த ஆரம்பக்காலச் சான்றுகள் சிந்து சமவெளி நாகரீகத்திலேயே (கிமு 2600-1900) மேம்பாட்டுக் காணப்படுகின்றன.  

### பெரிய பிரித்தானியா
பெரிய பிரித்தானியாவில் 18ஆம் நூற்றாண்டின் தொடக்கத்தில் இங்கிலாந்தின் நடுநிலங்கள் மற்றும் நாடு முழுவதும் காணப்பட்ட பெரிய செம்மறி ஆட்டு உரோமங்களிலான கம்பளி ஆடைகள் உற்பத்தியாகின.  

### பாக்கித்தான்
5ஆம் நூற்றாண்டின் முற்பகுதியில் சிந்து சமவெளி நாகரிகத்தில். மக்கள் கைகளால் பின்னிய ஆடைகளை பயன்படுத்தினார்கள் என்று வரலாற்று ஆய்வுகள் நிரூபிக்கின்றன.  
நெசவுத்தொழில் பாக்கித்தானில் மிகப்பெரிய உற்பத்தித் தொழிலாகும். சுமார் 25 மில்லியன் மக்கள் இத்தொழிலில் ஈடுபடுகின்றனர். 1947ல் பாக்கித்தானில் 6 நூற்பு தொழிற்சாலைகள் இருந்தன. 1985ஆம் ஆண்டடிற்குப் பிறகு 85% இலிருந்து 50% குறைகக்கப்பட்ட சுங்கக் குறைப்பின் காரணமாகவும், பின்னர் 1988இல் 20% ஆக குறைக்கப்பட்ட காரணத்தாலும், நூற்பு மற்றும் நெசவு தொழிற்சாலைகளின் புதுப்பித்தல் மற்றும் விரிவாக்கம் மீதான கட்டுப்பாடுகள் நீக்கப்பட்டதின் விளைவாகவும் நூற்புத் தொழிற்சாலைகளின் எண்ணிக்கைகள் உயர்ந்தது.  
### வங்காளதேசம்
வங்கதேசத்தில் நெசவு மற்றும் கைவினைப்பொருட்களின் உற்பத்தி சுமார் பதினான்காம் அல்லது பதினைந்தாம் நூற்றாண்டில் சிறந்து இருந்தன என்று வரலாற்று ஆய்வுகள் குறிக்கின்றன.  

### எத்தியோப்பியா
நெசவுத் தொழிலானது எத்தியோப்பியாவின் பண்டைய நகரமான அக்சும் நகரத்தோடு தொடர்புடையது ஆகும். இங்கு அதிநவீன தறிகள் மற்றும் திறமையான கைவினைத்திறன் வேலைபாடுகளை உடைய ஆடைகளின் உற்பத்திகள் இருந்ததற்கான சான்றுகள் கண்டுபிடிக்கப்பட்டுள்ளன. நான்காம் நூற்றாண்டிற்கும் ஏழாம் நூற்றாண்டிற்கும் இருந்த அக்சும் பேரரசு காலங்களிலேயே நெசவுத்தொழில் செழித்து இருந்தது.  

### ஐரோப்பிய ஒன்றியம்
ஐரோப்பாவில் புகழ்பெற்ற *தாபெஸ்ட்ரி* *(Tapestry)* என்னும் நேசவுக்கலையானது 14 மற்றும் 18ஆம் நூற்றாண்டுகளுக்கு இடையில் செழித்து வளரந்துள்ளது என்று ஆய்வுகள் தெரிவிக்கின்றன.  

### காத்தலோனியா
காத்தலோனியாவின் நெசவுத் தொழிலானது 1283 மற்றும் 1313க்கு இடையில் முதன்முதலில் முக்கியத்துவத்தை அடைந்தது. மேலும்  இங்கு நெசவுத் தொழிலானது நீண்ட காலமாக முதன்மையான தொழிலாக இருந்தது.
# கல் ஹோ நா ஹோ


***கல் ஹோ நா ஹோ*** (*Kal Ho Naa H*o) என்பது 2003 ஆம் ஆண்டு இந்தி மொழியில் வெளியான காதல் நகைச்சுவை நாடகத் திரைப்படமாகு. இதனை அறிமுக இயக்குனர் நிகில் அத்வானி இயக்கியிருந்தார். கரண் ஜோஹர் மற்றும் நிரஞ்சன் அய்யங்கார் திரைக்கதை எழுத, தர்மா புரொடக்டசன்ஸ் கீழ் யாஷ் ஜோஹர் தயாரித்தார். இத்திரைப்படத்தில் ஷாருக்கான், சைஃப் அலி கான் மற்றும் ப்ரீத்தி ஜிந்தா ஆகியோர் நடித்துள்ளனர், ஜெயா பச்சன், சுஷ்மா சேத், ரீமா லாகு, லில்லெட் துபே மற்றும் டெல்னாஸ் இரானி ஆகியோரும் துணை வேடங்களில் நடித்துள்ளனர்.  

28 நவம்பர் 2003 வெளியிடப்பட்ட *கல் ஹோ நா ஹோ* திரைப்படம் நேர்மறையான விமர்சனங்களைப் பெற்றது. மேலும், வணிக ரீதியாக வெற்றி பெற்றது. இது ₹860.9 மில்லியன் (US$18.8 மில்லியன்) வசூலித்தது, மேலும் அந்த ஆண்டின் அதிக வசூல் செய்த இந்தி திரைப்படம் மற்றும் அதிக வசூல் செய்த இந்தியத் திரைப்படம் என்ற பெருமையைப் பெற்றது. இந்தப் படம் வெளிநாடு வாழ் இந்தியர்கள், சாதி மறுப்புத் திருமணம் மற்றும் ஓரினச்சேர்க்கை ஆகியவற்றை மறைமுகமான பேச்சுக்கள் மற்றும் ஓரினச்சேர்க்கை பிணைப்பு மூலம் ஆராய்கிறத.. இது இரண்டு தேசிய திரைப்பட விருதுகள், எட்டு பிலிம்பேர் விருதுகள், பதின்மூன்று சர்வதேச இந்திய திரைப்பட அகாடமி விருதுகள், ஆறு தயாரிப்பாளர்கள் கில்ட் திரைப்பட விருதுகள் மற்றும் மூன்று திரை விருதுகள் மற்றும் 2004 ஆம் ஆண்டில் இரண்டு ஜீ சினி விருதுகளை வென்றது.  

## நடிகர்கள்
செய பாதுரி பச்சன், ஷாருக்கான், சைஃப் அலி கான் மற்றும் பிரீத்தி சிந்தா ஆகியோர் டிசம்பர் 2002 இல் முக்கிய வேடங்களில் நடிக்க ஒப்பந்தம் செய்யப்பட்டனர்.  

தயாரிப்பிற்கு முந்தைய வேலைகள் 2003 ஆம் ஆரம்பிக்கப்பட்டன. ஊதியப் பிரச்சனை தொடர்பாக கரீனா கபூர் படத்திலிருந்து விலகினார். பின்னர், பிரீத்தி ஜிந்தா ஒப்பந்தம் செய்யப்பட்டார்.  

நியூயார்க் நகரத்தில் 2003 ஆம் ஆண்டு படப்பிடிப்பு ஆரம்பமானது. அங்கு தயாரிப்பு செலவுகள் அதிகமாக இருந்த காரணத்தால் திரைப்படத்தின் பெரும் பகுதிகள் டொராண்டோ நகரத்தில் படமாக்கப்பட்டன.  

## இசை
சங்கர்-ஈசன்-லாய் ஆகிய மூவரும் இசையமைத்த ஏழு அசல் பாடல்களும், ஜாவேத் அக்தர் எழுதிய பாடல்களும் படத்தில் இடம்பெற்றிருந்தன. பாடல் தொகுப்பை சோனி மியூசிக் இந்தியா செப்டம்பர் 27,2003 அன்று வெளியிட்டது பாடல்கள் நல்ல வரவேற்பைப் பெற்றது.  

## வரவேற்பு
*கல் ஹோ நா ஹோ* படம் விமர்சகர்களிடமிருந்து நேர்மறையான விமர்சனங்களைப் பெற்றது. இயக்கம், கதை, திரைக்கதை, இசை, ஒளிப்பதிவு மற்றும் நடிப்பு ஆகியவை அதிக கவனத்தை ஈர்த்தன. திரைப்பட விமர்சகரும் எழுத்தாளருமான அனுபமா சோப்ரா அத்வானியின் இயக்கத்தைப் பாராட்டி தனது இந்தியா டுடே மதிப்பாய்வில் எழுதியிருந்தார். படத்தின்தொழில்நுட்ப அம்சங்களை அவர் பாராட்டிய போதிலும், படத்தின் முதல் பாதி மற்றும் அதன் துணைக் கதைகளை விமர்சித்தார்.  

## விருதுகள் மற்றும் பரிந்துரைகள்
51வது தேசிய திரைப்பட விருதுகளில், சிறந்த இசையமைப்பாளருக்கான விருதை சங்கர்-இசான்-லாய் பெற்றனர். மேலும் சிறந்த ஆண் பின்னணி பாடகருக்கான விருதையும் சோனு நிகம் பெற்றார். 49வது பிலிம்பேர் விருதுகளில் கல் ஹோ நா ஹோ பதினொரு பரிந்துரைகளைப் பெற்றது, மேலும் எட்டு விருதுகளை வென்றது - அந்த ஆண்டின் எந்தப் படத்திற்கும் இல்லாத அதிகபட்ச விருது, இதில் அடங்கு. சிறந்த நடிகை (ஜிந்தா) சிறந்த துணை நடிகர் (சைஃப் அலி கான்) மற்றும் சிறந்த துணை நடிகை (பச்சன்). 5வது சர்வதேச இந்திய திரைப்பட அகாடமி விருதுகளில் பதினாறு பரிந்துரைகளில் பதின்மூன்று பரிந்துரைகளை இந்த படம் வென்றது. சிறந்த படம், சிறந்த நடிகை (ஜிந்தா) சிறந்த துணை நடிகர் (சைஃப் அலி கான்) மற்றும் சிறந்த துணை நடிகை (பச்சன்).
# தாள தசப்பிராணங்கள்



கருநாடக இசையில் தாளத்தின் 10 அம்சங்கள் அல்லது கூறுகள் *தாள தசப்பிராணங்கள்* எனப்படும். அவையாவன:  

1. காலம்
1. மார்க்கம்
1. கிரியை
1. அங்கம்
1. கிரகம்
1. ஜாதி
1. களை
1. லயம்
1. யதி
1. பிரஸ்தாரம்

## காலம்
*காலம்* இசையில் நேரத்தின் அலகுகளை வகுக்கிறது. கணம் (க்ஷணம்), லவம், காஷ்டம், நிமிடம் (நிமிஷம்), களை, சதுர்பாகம், அனுத்ருதம், துருதம், லகு, புலுதம், காகபதம் - இவை காலத்தின் வரையறைகள்.  

## மார்க்கம்
தாளத்தின் ஒரு அட்சரத்துக்குள் எத்தனை சுரங்கள் அடங்கும் என்பதை *மார்க்கம்* வரையறுக்கிறது. சரியான முறையில் தாளம் போடவும், உருப்படிகளை சரியான சுர-குறிப்புகளில் எழுதவும் மார்க்கம் உதவுகிறது.  

ஆறு மார்க்கங்கள் உள்ளன. அவை ஷண்மார்க்கங்கள் என்றழைக்கப்படுகின்றன. முதல் மூன்று பல்லவி பாடவும், பின் மூன்று வர்ணங்கள், கிருதிகள் போன்ற இதர இசை வடிவங்களுக்கும் பயன்படுகின்றன.  
| மார்க்கம் | களைகள், ஒரு தாள அட்சரத்துக்கு |  |
| --- | --- | --- |
| 1. தட்சிணம் | 8 |  |
| 2. வார்த்திகம் | 4 |  |
| 3. சித்ரம் | 2 |  |
| 4. சித்ரதரம் | 1 |  |
| 5. சித்ரதமம் | 1/2 |  |
| 6. அதி சித்ரதமம் | 1/4 | } |

## லயம்
பார்க்க: லயம்
# நடுவண் ஒற்று முகமை


இரண்டாம் உலகப்போரின் போது, அச்சு நாடுகள் மீது மேற்கொள்ளப்பட்ட அமெரிக்கப் படைத்துறை ஒற்று நடவடிக்கைகளை ஒருங்கமைக்க உருவாக்கப்பட்ட மேல்நிலை உத்தி சேவைகளுக்கான அலுவலகம் (Office of Strategic Services - OSS) என்ற அமைப்பின் வாரிசு அமைப்பே சிஐஏ. போர் முடிந்த பின் 1947 ஆம் ஆண்டு இயற்றப்பட்ட தேசியப் பாதுகாப்புச் சட்டம் சிஐஏ அமைப்பைத் தோற்றுவித்தது. இதன் முதன்மைப் பணிகள் - பிற நாட்டு அரசுகள், வணிக நிறுவனங்கள் மற்றும் நபர்கள் மீது வேவு பார்த்து, தகவல்களைச் சேகரித்து அமெரிக்க ஆட்சியாளர்களுக்கு அளிப்பதும் அவர்களுக்குத் தேவையான அறிவுரைகளையும் வழங்குவதுமாகும். மேலும் துணை இராணுவப் படைகளை பயன்படுத்தி மறைமுக படைத்துறை நடவடிக்கைகள், தனது சிறப்புச் செயல்பாடு பிரிவின் மூலம் பிற நாட்டு அரசியல் சூழலில் ஆதிக்கம் செலுத்ததல் போன்ற செயல்களிலும் ஈடுபடுகிறது. 2004 ஆம் ஆண்டு வரை சிஐஏ மற்றும் அதன் பொறுப்புகள் புனரமைக்கப்பட்டன. அது வரை அமெரிக்க அரசின் பல ஒற்று நிறுவனங்களை ஒருங்கமைக்கும் பணியினை சிஐஏ செய்து வந்தது. அவ்வாண்டு இயற்றப்பட்ட ஒற்று புனரமைப்பு மற்றும் தீவிரவாதத் தடுப்புச் சட்டம், தேசியப் புலனாய்வு இயக்குனரகம் என்ற புதிய அமைப்பை உருவாக்கி அமெரிக்க ஒற்று முகமைகளை ஒருங்கிணைக்கும் பொறுப்பை அதற்கு வழங்கியது.  

தற்போது தேசியப் புலனாய்வு இயக்குனரின் கட்டுப்பாட்டின் கீழியங்கும் பதினாறு அமெரிக்க உளவு அமைப்புகளுள் ஒன்றாக சிஐஏ உள்ளது. மனித வேவு மற்றும் அதனால் கிட்டும் தகவல்கள், பொதுவான பகுப்பாய்வு பிற நாடுகள், அவற்றின் அரசுகள் மற்றும் உளவு அமைப்புகள் மீது வேவு பார்த்தல் போன்றவை சிஐஏவின் கட்டுப்பாட்டில் வருகின்றன. அமெரிக்கத் தலைநகர் வாசிங்டன், டி. சி. க்கு அருகே வர்ஜீனியா மாநிலத்தில் லாங்க்லி என்ற இடத்தில் சிஐஏவின் தலைமையகம் அமைந்துள்ளது. லேங்க்லி, தி கம்பனி, தி ஏஜென்சி ஆகியவை சிஐஏ வைக் குறிக்கப் பயன்படுத்தப்படும் பிற பெயர்களாகும்.
# பாய்மரம்



**பாய்மரம்** என்பது, பாய்க்கப்பல்களில், நீளப்பாட்டு அச்சில், ஏறத்தாழ நிலைக்குத்தாக நிறுத்தப்படும் உயரமான கழி அல்லது கம்பம் ஆகும். இது, பாய்கள், துணைக் கம்புகள், பாரந்தூக்கிகள் ஆகியவற்றைத் தாங்குவதுடன், வழிகாட்டு விளக்குகள், கண்காணிப்பு நிலைகள், சைகைத் தளம், கட்டுப்பாட்டு நிலை, அலைவாங்கிகள் போன்றவற்றுக்குத் தேவையான உயரத்தையும் வழங்குகின்றன. பெரிய கப்பல்கள் பல பாய்மரங்களைக் கொண்டிருப்பது வழக்கம். அவற்றின் அளவும் ஒழுங்கமைப்பும் கப்பலின் வகையைப் பொறுத்து அமையும். ஏறத்தாழ எல்லாப் பாய்மரங்களுமே பிணைவடக் கம்பங்கள் ஆகும்.  

## அமைப்பு
19ம் நூற்றாண்டின் நடுப்பகுதிவரை எல்லாக் கப்பல்களினதும் பாய்மரங்கள் மரத்தினால் செய்யப்பட்டன. இவை ஒற்றை மரத்தினால் அல்லது பல மரத் துண்டுகளைப் பொருத்தி உருவாக்கப்பட்டன. பொதுவாக இவற்றுக்கு ஊசியிலை மரங்களின் அடிமரம் பயன்படுத்தப்பட்டது. 16ம் நூற்றாண்டுக்குப் பின்னர் பெரிய கப்பல்கள் உருவாக்கப்பட்டதால் இவற்றுக்குக் கூடிய உயரமும், பருமனும் கொண்ட பாய்மரங்கள் தேவைப்பட்டன. இதனால், இவற்றை ஒரே மரத்தில் செய்வது முடியாத நிலை ஏற்பட்டது. இவ்வாறான கப்பல்களின் பாய்மரங்களுக்குத் தேவையான உயரத்தைப் பெற்றுக்கொள்வதற்கு நான்கு வரையான மரத்துண்டுகளைப் பொருத்த வேண்டியிருந்தது. கப்பலின் தளத்துக்கு மேல் இத்துண்டுகளின் உயரத்தைப் பொறுத்து இவை கீழ் மரம், உச்சிமரம், மேலுச்சி மரம், இராசமரம் என அழைக்கப்படுகின்றன. கீழ்ப் பகுதிக்குப் போதிய பருமனைக் கொடுப்பதற்காக இப்பகுதி வெவ்வேறு மரத்துண்டுகளை இணைத்துச் செய்யப்படுகிறது. இவ்வாறான மரம், செய்மரம் என அழைக்கப்படும்.  

## பெயர்கள்
மூன்று பாய்மரங்களைக் கொண்ட கப்பல் ஒன்றில் முகப்புப் பக்கமிருந்து பின்னோக்கிச் செல்லும் ஒழுங்கில் பாய்பரங்களில் பெயர்கள் வருமாறு:  
- **முகப்புச் சட்டப் பாய்மரம்**: முகப்புச் சட்டத்தின் நுனியில் பொருத்தப்படும் சிறிய கம்பம். கப்பல் எத்தனை பாய்மரங்களைக் கொண்டது எனக் கணக்கிடும்போது இது கணக்கில் எடுக்கப்படுவதில்லை. 18ம் நூற்றாண்டின் தொடக்கப் பகுதிக்குப் பின்னர் இது வழக்கிழந்து விட்டது.
- **முன் பாய்மரம்**: உண்மையான முதல் பாய்மரம் அல்லது முதன்மைப் பாய்மரத்துக்கு முன்னால் உள்ள பாய்மரம்.
  - பகுதிகள்: முன் பாய்மரம் கீழ்ப்பகுதி - முன் உச்சிப் பாய்மரம் - முன் மேலுச்சிப் பாய்மரம்
- **முதன்மைப் பாய்மரம்**: எல்லாவற்றிலும் உயரமான பாய்மரம். பெரும்பாலும் கப்பலின் நடுப் பகுதிக்கு அண்மையாக அமைந்திருக்கும்.
  - பகுதிகள்: முதன்மைப் பாய்மரம் கீழ்ப்பகுதி - முதன்மை உச்சிப் பாய்மரம் - முதன்மை மேலுச்சிப் பாய்மரம் - இராச பாய்மரம் (தேவையானால்)
- **பின் பாய்மரம்**: மூன்றாவது பாய்மரம் அல்லது முதன்மைப் பாய்மரத்துக்கு அடுத்துப் பின்னல் உள்ள பாய்மரம். வழமையாக முன் பாய்மரத்திலும் உயரம் குறைவாக இருக்கும்.
  - பகுதிகள்: பின் பாய்மரம் கீழ்ப்பகுதி - பின் உச்சிப் பாய்மரம் - பின் மேலுச்சிப் பாய்மரம்
# அர்த்ரோபாக்ட்டேர்



***அர்த்ரோபாக்ட்டேர்*** (பொருள்:கிரேக்கத்திலிருந்து *இணைந்த சின்ன குச்சி*) என்பது மண்ணில் சாதாரணமாக கிடக்கும் நுண்ணுயிரி பேரினம் . இந்த பேரினத்தில் உள்ள இனங்கள் அனைத்தும் அதிவேக வளர்ச்சியின் பொழுது நீள் வடிவமும் மற்றும் அசையாத கட்டத்தில் கோள வடிவத்திலும் இருக்கும் கிராம் நிலையான உயிர்வளி உயிர்கள்.  

*அர்த்ரோபாக்ட்டேர்* குழுக்களுக்கு பச்சை கனிம மத்தியம் இருக்கும். நுண்ணுயிரியின் வெளி கலச்சுவர் உடைப்பின்பால் *கைநொடி பிரிவு* எனும் அசாதாரண செயலாலே இதற்கு இப்பெயர் இடப்பட்டது.  

## வெளியிணைப்புகள்
- Arthrobacter Genome Projects (from Genomes OnLine Database)

- Comparative Analysis of Arthrobacter Genomes (at DOE's IMG system)
# வில்மா எஸ்பின்



**வில்மா எஸ்பின்** கியூபாவில் நல்ல வசதியான குடும்பத்தில் பிறந்தவர். அமெரிக்காவில் உள்ள மசாசுசெட்ஸ் பல்கலைக்கழகத்தில் என்ஜினியரிங் பட்டப்படிப்பு படித்தவர். பட்டப்படிப்பு முடித்து சொந்த மண்ணுக்குத் திரும்பிய பின் அவர் கண்ட காட்சி நெஞ்சைப் பிளந்தது.  

அமெரிக்க ஏகாதிபத்தியத்தின் கைக்கூலியாக ஆட்சி புரிந்து வந்த கொடுங்கோலன் பாடிஸ்டா மக்களை வாட்டி வதைத்து வந்தான். கியூபாவை பணத்திமிர் பிடித்த அமெரிக்கர்களின் கேளிக்கை பூமியாக மாற்றும் போக்கில் கியூப பெண்கள் விலங்குகளை விட கேவலமாக நடத்தப்பட்டனர். 1956ம் வருடம் இளம் வில்மா தனது 26வது வயதில் அவரது சொந்த ஊரான சான்டியாகோவில் பாடிஸ்டாவிற்கு எதிராக ஆயுதமேந்திய போராட்டத்தில் தன்னை இணைத்துக் கொண்டார்.  

ப்ராங்க் பயஸ் என்ற போராளியால் புரட்சிப்பாதைக்கு ஈர்க்கப்பட்டு அவரோடு இணைந்து ஓராண்டு காலம் புரட்சிப் பணியாற்றினார். கிழக்கு கியூபாவில் நகர்ப்புற புரட்சி இயக்கத்திற்குத் தலைமை தாங்கினார் வில்மா.  

1957ல் ப்ராங்க் அமெரிக்க ஆதரவு கூலிப் படையால் படுகொலை செய்யப்பட்டார். சியர்ரா மாஸ்ட்ரா மலைகளில் தலைமறைவு வாழ்க்கை வாழ்ந்து வந்த வில்மா சக போராளியான ரா(வு)ல் காஸ்ட்ரோவைக் காதலித்தார். ராவுல் கேஸ்ட்ரோ, பிடல் காஸ்ட்ரோவின் இளைய சகோதரரும், தற்போதைய கியூப ஜனாதிபதியுமாவார்.  

1959 ஏப்ரல் மாதம், கியூப புரட்சி வெற்றி பெற்று, பாடிஸ்டா நாட்டை விட்டு துரத்தப்பட்டு மூன்று மாதங்கள் கழித்து வில்மா-ரா(வு)ல் திருமணம் நடைபெற்றது. விடுதலை பெற்ற கியூபாவில் பெண்களை அணி திரட்டும் பணி அவருக்கு அளிக்கப்பட்டது. அந்தப் பெண்கள் அமைப்பு ஆல் போல் தழைத்து அருகுபோல் வேரோடி இன்று 36 லட்சம் பெண்களை உறுப்பினர்களாகக் கொண்ட பெரும் அமைப்பாக உருவெடுத்துள்ளது. கியூப பெண்கள் தொகையில் 85% பேர் அதன் உறுப்பினர்கள்,  

1965ல் துவக்கப்பட்ட கியூப கம்யூனிஸ்ட கட்சியின் ஸ்தாபக உறுப்பினராக இருந்த வில்மா அதன் உயர்மட்ட அமைப்பான பொலிட் பீரோ உறுப்பினராக உயர்ந்தார். கியூபாவின் முதல் பெண்மணியாக 45 வருடங்களுக்கும் மேலாக போற்றப்பட்டவர் வில்மா.  

சமீப காலமாக நோய்வாய்ப்பட்டிருந்த தோழர் வில்மா எஸ்பின் 2007 ஜூன் 18ம் தேதி மரணம் அடைந்தார். அரசு சார்பாக ஒருநாள் துக்கம் அனுஷ்டிக்கப்பட்டது. வில்மா மறைவினை அடுத்து பிடல் காஸ்ட்ரோ வெளியிட்ட இரங்கல் செய்தி உருக்கமானது.  

## வெளி இணைப்பு

- - சி.பி.கிருஷ்ணன்
# அரும்பாக்கம்



**அரும்பாக்கம்** இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னை மாநகராட்சியின் மேற்கில் அமைந்துள்ளது. அண்ணா நகர் மேற்கு, அமைந்தக்கரை, கோயம்பேடு, கோடம்பாக்கம் முதலிய பகுதிகள் அரும்பாக்கத்தின் அருகில் உள்ளன. அரும்பாக்கத்தைச் சென்னையின் மற்ற பகுதிகளுடன் பூவிருந்தவல்லி நெடுஞ்சாலை இணைக்கிறது. வரதராஜ பெருமாள் கோயில் (இது 500 ஆண்டுகளுக்கு முன்பு கட்டப்பட்டது) மற்றும் விநாயகர் கோயில், இப்பகுதிக்கு பெயர் பெற்றது. அருகம்பாக்கம் விருகம்பாக்கம் சட்டப்பேரவைத் தொகுதிக்கு உட்பட்டதாகும்.  

மிக சமீபத்தில் தமிழ்நாடு மாசுக் கட்டுப்பாடு வாரியம் (TNPCB) இங்கு அமைந்துள்ளது. கோயம்பேடு பேருந்து நிலையத்திற்கு எதிரே ஓர் அழகான பூங்காவும் உள்ளது. தமிழ்நாடு தேர்தல் ஆணையத்தின் தலைமையகம், கோயம்பேடு பேருந்து நிலையத்திற்கு எதிரே அரும்பாக்கத்தில் உள்ளது. இப்பகுதி நிலத்தடி நீரில் ஒப்பீட்டளவில் நிறைந்துள்ளது, உள்ளூர் மக்கள் இந்த பகுதி சுமார் 1960 வரை மாம்பழ சாகுபடி செய்யப்பட்ட பகுதி என்று கூறுகிறார்கள். இந்த பகுதி மத்திய சென்னை தொகுதியின் கீழ் வருகிறது.  

## அமைவிடம்
சென்னை மத்திய தொடருந்து நிலையத்திலிருந்து 9 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 7 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 14 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 2 கிலோமீட்டர் தொலைவிலும், அரும்பாக்கம் அமைந்துள்ளது.  

## மருத்துவமனைகள்
- ஸ்மைல் சோன் பல் மருத்துவமனை
- சிவா மெடிக்கல், வள்ளுவர் சிலை
- பிரகாஷ் பல் மையம்
- கவிதா நியூரோ கிளினிக்
- ஸ்பீட் மருத்துவ மையம் மற்றும் மருத்துவமனைகள்
- இந்திய மருத்துவமனை
- அப்பாசுவாமி மருத்துவமனை

## கல்வி நிலையங்கள்
### பள்ளிகள்
- எம்.எம்.டி.ஏ, அரசு மேல்நிலைப்பள்ளி
- கோலப் பெருமாள் செட்டி வைஷ்ணவ் மூத்த மேல்நிலைப் பள்ளி (சி.பி.எஸ்.இ)
- நாராயண இ-டெக்னோ பள்ளி (சி.பி.எஸ்.இ)
- சிறீமதி மகாராணிபாய் ஜமுனாதாஸ் வைஷ்ணவ் மேல்நிலைப்பள்ளி
- நேசனல் ஸ்டார் மெட்ரிகுலேசன் மேல்நிலைப்பள்ளி
- அம்பாள் மெட்ரிக் பள்ளி
- டேனியல் தாமஸ் மெட்ரிக் மேல்நிலைப்பள்ளி
- முகமது சதக் மெட்ரிகுலேசன் மேல்நிலைப்பள்ளி.

### கல்லூரிகள்
- டி. ஜி. வைஷ்ணவக் கல்லூரி

## வழிபாட்டுத் தலங்கள்
### கோயில்கள்
- பாஞ்சாலி அம்மன் கோயில்
- சத்திய வரதராஜ பெருமாள் கோயில்
- ஸ்ரீ ஆதி பராசக்தி அம்மன் கோயில்
- ஸ்ரீ வேதபுரீஸ்வர சிவன் கோயில்
- ஸ்ரீ சுந்தர விநாயகர் கோயில்
- ஸ்ரீ பாலா விநாயகர் கோயில்
- ஸ்ரீ உத்தாஞ்சியம்மன் கோயில்
- ஸ்ரீ முத்து மாரியம்மன் கோயில்
- நாகாத்தம்மாள் கோயில்
- சாந்த பெருமாள் கோயில்
- ஸ்ரீ தேவி ஏலங்காளியம்மன் கோயில்

### தேவாலயங்கள்
- ஆசீர்வாத வழிபாட்டு மையம் - (வசந்தி எலும்பியல் மருத்துவமனை மற்றும் எம்.ஆர் மருத்துவமனைக்கு பின்னால்)
- இசிஐ தேவாலயம்

### மசூதிகள்
- பி.எச் சாலையில், மாசு கட்டுப்பாட்டு வாரியத்திற்கு எதிரே
- பீட்டர் ராஜா சாலை, அண்ணா வளைவிற்கு எதிரே
- எம்.ஜி.ஆர் சாலை., எம். எம். டி. ஏ. காலனி

## கட்டிடக்கலை இடங்கள்
- அண்ணா வளைவு (தமிழ்நாட்டில் எம். ஜி. ஆர் . ஆட்சிக் காலத்தில், அவரது வழிகாட்டியான சி. என். அண்ணாதுரை நினைவாகக் கட்டப்பட்டது)
- அண்ணா வளைவு மேம்பாலம்

## குடியிருப்பு காலனிகள்
- எஸ்பிஐ அதிகாரிகள் காலனி
- எஸ்பிஐ பணியாளர்கள் காலனி
- ஜெய் நகர்
- மாங்கலி நகர்
- எம். எம் .டி. ஏ காலனி
# அண்ணா நகர் மேற்கு விரிவு



**அண்ணா நகர் மேற்கு விரிவு** என்பது சென்னை மாநகராட்சியின் ஒரு பகுதி ஆகும்.  

## அமைவிடம்
இது சென்னை மத்திய இரயில் நிலையத்திற்கு 10 கிலோமீட்டர் தொலைவிலும், சென்னை பன்னாட்டு விமான நிலையத்திற்கு 12 கிலோமீட்டர் தொலைவிலும் மற்றும் சென்னை புறநகர் பேருந்து நிலையத்திற்கு 2 கிலோமீட்டர் தொலைவிலும் அமைந்துள்ளது. பாடி, கொரட்டூர், அண்ணா நகர் மேற்கு, முகப்பேர், நொளம்பூர், அயனம்பாக்கம், அத்திப்பட்டு மற்றும் கோயம்பேடு போன்ற பகுதிகள் அண்ணா நகர் மேற்கு விரிவை சுற்றி அமைந்துள்ளன.  

## நெடுஞ்சாலைகள்

அண்ணா நகர் மேற்கு விரிவிற்கு சென்னை-திருவள்ளூர் நெடுஞ்சாலை 1 கிலோமீட்டர் தொலைவில் அமைந்துள்ளது. இந்த நெடுஞ்சாலையை கடக்கும் இடத்தில் பாடி சந்திப்பில் வட்ட வடிவ மேம்பாலம் ஒன்று அமைக்கப்பட்டுள்ளது. அண்ணா நகர் மேற்கு விரிவுடன் உள்வட்ட சாலை செல்கிறது.  

## அஞ்சல் குறியீட்டு எண்
அண்ணா நகர் மேற்கு விரிவின் அஞ்சல் குறியீட்டு எண் 600101 ஆகும்.  

## பாடசாலைகள்
அண்ணா நகர் மேற்கு பகுதியில் காணப்படும் பாடசாலைகளில் சில:  

- எஸ்.பி.ஓ.ஏ ஜூனியர் பள்ளி
- எஸ்.பி.ஓ.ஏ மெட்ரிக் பள்ளி
- லியோ மெட்ரிக் பள்ளி

## மருத்துவமனைகள்
அண்ணா நகர் மேற்கு விரிவு பகுதியில் காணப்படும் மருத்துவமனைகளில் சில:  
- வீ கேர் மருத்துவமனை
# அம்பா ஸ்கைவாக் பேரங்காடி



**அம்பா ஸ்கைவாக் பேரங்காடி** (*Ampa Skywalk*) சென்னையில் உள்ள பேரங்காடிகளில் ஒன்றாகும். இது சென்னை மாநகராட்சியின் மையத்தில் அமைந்துள்ளது. அம்பா பேரங்காடியின் உள்ளே 80 அடி உயரத்தில் தொங்குவதைப்போலே ஒரு அமைப்பு கட்டப்பட்டதாலேயே ஆங்கிலத்தில் "SKYWALK" என்று பெயர் சூட்டப்பட்டது.  

## வசதிகள்
- ஸ்டார் பஜார்
- பி.வி.ஆர் பல்திரை அரங்கம்
- கடைகள்
- உணவகங்கள்

## இதனையும் பார்க்க
- சென்னை சிட்டி சென்டர் பேரங்காடி
- எக்ஸ்பிரஸ் அவென்யூ
- ஸ்பென்சர் பிளாசா

## வெளியிணைப்பு
- அதிகாரப்பூர்வ இணையத்தளம்
# தலைப்பிரட்டை


தலைப்பிரட்டை பருவம் ]]  
தலைப்பிரட்டை அல்லது வாற்பேய் (*இலங்கை*) (Tadpole) என்பது ஈரூடகவாழ்விகளான தவளைகளின் குடம்பி(Larva) நிலையாகும். இது நீரில் மட்டுமே வாழக் கூடிய நிலையாகும். இந்நிலையில் இது பார்க்க மீன் குஞ்சு போல இருக்கும். கால்கள் ஏதும் இருக்காது. சுவாசம் செவுள்கள் மூலம் மட்டும் நடைபெறும். மெல்ல மெல்ல கால்கள் வளரத் தொடங்கும் போது நுரையீரலும் உருவாக இருவாழ்வி நிலையை எட்டும்.
# நினைவிழத்தல்


**நினைவிழத்தல்**  

தட்டினால் கிள்ளினால் அல்லது கூப்பிட்டாலும் விழிக்க முடியாத நிலை. கார்ட்டெக்ஸ் இயக்கங்கள் குறைவதால் மூளையின் சகல பகுதிகளையும் ஒருங்கிணைக்கும் மையமாகிய தலாமஸில் செயல் குறைதல்.  

மயக்க மருந்துகள் இரண்டு வழிகளில் புகட்டப்படுகின்றன. சுவாசம் வழியாக (Isoflurane) புகட்டுவது ஒரு வழி, மற்றது இரத்தம் வழியாக (Propofol) வழங்குவது. இரண்டும் தற்காலிக கோமாநிலையையே (Pharmacological coma)வழங்குகின்றன. மருந்து தண்டுவடத்தில் செயல்படும்போது கைகால் அசைவு முடக்கமடைகிறது. சுயநினைவு இழப்பு எப்படி ஏற்படுகின்றது என்பது இன்னமும் தெளிவாகத் தெரியவில்லை. சுயநினைவு எதனால் ஏற்படுகின்றது என்பதே நமக்கு முதலில் தெரியாததால் இதைக் கண்டுபிடிப்பது அத்தனை சுலபமில்லை.
# விழிப்புநிலை தடுமாறுதல்

**விழிப்புநிலை தடுமாறுதல்** (sedation) என்பது தன்னுணர்வு நிலையிலிருந்து வேறுபடும், விழித்தெழ முடியாத அரைத் தூக்கநிலை அல்லது விழிப்புநிலை தடுமாறுதல், கை கால் அசைவுகள் மந்தமாகிப் போதல், வாய்குழறுதல், எழுந்திருக்க முடியாமல் கிடத்தல், மூளையில் கார்ட்டெக்ஸின் செயல்பாடுகள் முடங்குதல் போன்ற நிலைகளைக் குறிக்கும்.  

இந்நிலையில் தூக்கம், நினைவு இழப்பு (Unconsciousness), உடல் கட்டுநிலை (Immobility) மற்றும் வலி உணர்வு/வலி இழப்பு (analgia) ஆகிய விளைவுள் ஏற்படும். இந்நிலையை ஏற்படுத்தும் மருந்துகள் கலந்ததுதான் மயக்க மருந்து (anaesthesia) எனப்படுகின்றது. அறுவைச் சிகிச்சையின்போது வலி தெரியாமல் இருப்பதும், நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு (குடும்பங்கள்) களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன், எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.  

மயக்க மருந்து கொடுக்கும்போது மருத்துவரோ, மருத்துவ உதவியாளரோ அருகில் இருப்பது அவசியம். எதிர்பாராத பக்கவிளைவுகள் ஏற்பட்டால் உடனடியாக நோயாளரைக் கவனிக்க அவர்களில் யாராவது ஒருவர் உடனிருத்தல் அவசியமாகும். முனைப்புக் கவனிப்புப் பிரிவில் (intensive care unit) தூக்க/மயக்க மருந்தின் பயன்பாடு அதிகம்.
# உடல் கட்டுநிலை



**உடல் கட்டுநிலை** (position) உடல் மரக்கட்டையாதல்,என்ன செய்தாலும் உடலை அசைக்க முடியாது கிடத்தல். தண்டுவடம், செரபெல்லம் ஆகிய இரண்டிலும் செயல்குறைதல். இது தற்காலிக பராலிஸிஸ் போன்றது.  

செடேசன் (Sedation) எனப்படும் தூக்கம், நினைவு இழப்பு (Unconsciounes), உடல் கட்டுநிலை (Immobility) மற்றும் வலி உணர்வு இழப்பு (analgia)ஆகிய விளைவுகளை ஏற்படுத்தும் மருந்துகள் கலந்ததுதான் மயக்க மருந்து. ஆபரேசனின்போது நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு(குடும்பங்கள்)களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன்,எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.  

கதிரியக்கவியலில், இந்த வார்த்தையானது நோயாளி படுத்துக்கொண்டிருப்பதைக் குறிக்கிறது, ஊடுக் கதிர் எடுக்கும்போது கிடைமட்டமாக படுக்க வைக்கப்படுகின்றனர்.
# காமா அமினோ புயூட்டைரிக் காடி



**காமா அமினோ புயூட்டைரிக் காடி** (Gama amino butyric acid- GABA) என்பது நரம்பணுக்களுக்கிடையே (நரம்பு உயிரணுக்களுக்கிடையே) செயல்படும் நரம்புக்கடத்திப் பொருள். நரம்புக்கடத்திகளின் வேலை நரம்புக் கம்பிகளின் வழியே மின் துடிப்பு கடப்பதற்கு உறுதுணையாக இருப்பது, பலவித நரம்புக்கடத்திகள் மூளையில் வெவ்வேறு வகை நரம்புப் பாதைகளில் மின்துடிப்புகளைக் கடத்த உதவுகின்றன. நினைவு, உணர்வு, பேச்சு, பார்வை ஆகிய ஒவ்வொன்றும் தனித்தனி நரம்புக்கடத்திகளின் உதவியால் நிகழ்கின்றன. சில நரம்புக்கடத்திகள் வித்தியாசமானவை. அவை மயக்க மருந்துகளால் உயிரணு (செல்) மின்துடிப்பை இழந்துவிடும். பட்டாசுத் திரியில் ஈரம் சேர்ந்துவிட்டால் திரி தீயைக் கடத்த முடியாமல் போகிறதல்லவா அதுபோல. கணினி உதவியுடன் மருந்துகளை வடிவமைக்கும் நுட்பம் இப்போது வளர்ந்து கொண்டு வருவதால் வெகு விரைவிலேயே பக்கவிளைவில்லாத மருந்துகள் உருவாக்கப்படலாம்.
# நவோடோ கான்



**நவோடோ கான்** (10 அக்டோபர் 1946) சப்பானின் அடுத்த பிரதமராக நியமிக்கப்பட்டுள்ளவர். இவருக்கு முன்னர் பிரதமராகவிருந்த யூகியோ அடயாமா மக்கள் விருப்பத்தை இழந்ததால், பதவி விலகியவுடன் (சூன் 2010) அவர் உள்ள அதே சப்பான் குடியரசுக் கட்சியின் உறுப்பினரும் சப்பானின் நிதியமைச்சருமாக இருந்த நவோடோ கானை அவரது கட்சியும் சப்பானின் நாடாளுமன்ற அமைப்பான கோக்காயும் ஒருங்கிணைந்து பிரதமராக நியமிப்பதற்குத் தேர்ந்தெடுத்துள்ளன.
# பிரான்செசுகா இசுகியவோனி



**பிரான்செசுகா இசுகியவோனி** (*Francesca Schiavone*, பிரான்ச்செஸ்கா ஸ்கியவோனி; பிறப்பு: ஜூன் 23, 1980) இத்தாலிய டென்னிஸ் வீராங்கனை. 2010 ஆம் ஆண்டு பிரெஞ்சு ஓப்பன் இறுதிப் போட்டியில் ஆஸ்திரேலிய வீராங்கனையை வென்று கிராண்டு சிலாம் போட்டியில் வெற்றி பெற்ற முதலாவது இத்தாலியப் பெண் என்ற பெருமையைப் பெற்றார்.2011ஆம் ஆண்டு பிரெஞ்சு ஓப்பன் இறுதியாட்டத்தில் லீ நாவிடம் தோற்று இரண்டாமிடம் பெற்றார்.
# எஸ். முத்துமீரான்


**எஸ். முத்துமீரான்** (3 மே 1941 – 4 சூலை 2024) இலங்கையின் எழுத்தாளரும், கவிஞரும், நாட்டாரியல் ஆய்வாளரும், வழக்கறிஞரும் ஆவார். கவிதை, சிறுகதை, நாடகம், கட்டுரை என்று இலக்கியத்தின் சகல துறைகளிலும் எழுதியவர். இலங்கை வானொலியில் தடாகங்கள் என்ற நிகழ்ச்சியை நடத்தி வந்தார்.  

## எழுதிய நூல்கள்
- கிழக்கிலங்கை முஸ்லிம்களின் கிராமியக் கவியமுதம்
- கிழக்கிலங்கை முஸ்லிம்களின் நாட்டார் பாடல்கள்
- இலங்கை கிராமத்து முஸ்லிம்களின் பழமொழிகள்
- இலங்கை கிராமத்து முஸ்லிம்களின் தாலாட்டுப் பாடல்கள்
- இலங்கை கிராமத்து முஸ்லிம்களின் வாய் மொழிக் கதைகள்
- கிழக்கிலங்கை கிராமத்து முஸ்லிம்களின் பூர்வீகமும் – வாழ்வும் வாழ்வாதாரங்களும்
ஆகிய ஆறு நாட்டார் இலக்கிய நூல்களை வெளியிட்டுள்ளார்.  

இவற்றுடன் மூன்று சிறுகதைத் தொகுதிகளையும், மூன்று கவிதைத் தொகுதிகளையும், இரண்டு உருவகக்கதைத் தொகுதிகளையும், ஒரு நாடகத் தொகுதியையும் வெளியிட்டுள்ளார்.  

## விருதுகள்
- இலக்கிய வேந்தன் - கலாச்சார அமைச்சு 2002
- சாகித்திய பரிசு – வ.கி.கலாச்சார அமைச்சு 1994
# விக்கிப்பீடியா:உங்களுக்குத் தெரியுமா/சூன் 7, 2010


- **கிரெசுக்கோகிராப்** (crescograph) என்ற கருவி தாவரங்களின் வளர்ச்சியை அளக்க உதவுகிறது; இதைக் கண்டுபிடித்தவர் **சகதீசு சந்திர போசு** (படம்).
- “ஒளியிழையியலின் தந்தை” என்று பொதுவாக அழைக்கப்படுபவர் நாரிந்தர் கப்பானி.

- யூ எசு பி எனப்படும் பல்தொடர் இணைப்பியைக் கண்டுபிடித்தவர் இன்டெல் நிறுவனத்தின் **அஜய் பட்**.
# இலந்தை


**இலந்தை** (*Ziziphus jujuba*) என்பது மூவடுக்கிதழிகளைச் சேர்ந்த, முட்கள் உள்ள குறுமரம் ஆகும். இதன் தாயகம் இந்தியாவிலுள்ள தமிழ் நாடு அல்லது சீனா எனக் கருதப்படுகிறது. வெப்பம் அதிகமுள்ள இடங்களில், இத்தாவரம் நன்கு வளரும் தன்மை கொண்டது. இந்த மரம் 9 மீட்டர் உயரம் வரை கூட வளரும் இயல்புடையது ஆகும். இதன் பழங்கள் செம்பழுப்பு நிறத்தில் சற்று பெரிய கொட்டைகளை உடையதாகவும், இனிப்பும், புளிப்பும் கலந்தச் சுவை கொண்டதாயும், சிறு உருண்டைவடிவத்தில் இருக்கும்...இம்மரத்தின் பழங்கள் உண்ணக்கூடியவையே...மேலும் இம்மரத்தின் வேர், பட்டை மற்றும் கொழுந்து இலைகள் மருத்துவப் பொருட்களாகப் பயன்படுகிறது.இந்தியா எங்கும் அதிகம் பரவிக் காணப்படும். இதில் இருவகையுண்டு. ஒன்று காட்டு இலந்தை. மற்றொன்று நாட்டு இலந்தை எனவும் அழைக்கப்டுகின்றன. சீமை இலந்தை நாட்டு இலந்தையின் ஒரு பிரிவாகும். இதன் மருத்துவப் பயன்கள் அனைத்தும் ஒன்றே ஆகும்.  

## பலன்கள்

100 கிராம் இலந்தையில் கிடைக்கும் கலோரி 74% மாவுப் பொருள் 17 %, புரதம் 0.8 % மற்றும் தாது உப்புகள், இரும்புசத்தும், தாதுஉப்புக்களான கால்சியம், பாஸ்பரஸ், இரும்புச்சத்து ஆகியவை உள்ளன. இலந்தைப்பழம் நினைவாற்றலை அதிகரிக்கும் குணம் உடையதாகவும், ஆண், பெண் என இருபாலரின் இனப்பெருக்க மண்டலத்திற்கு ஊட்டம் அளிப்பதாகவும் நம்பப் படுகிறது.இலந்தைப் பழம் போல அதன் இலையிலும் அதிக மருத்துவப் பயன்பாடுகள் கிடைக்கின்றன. திருக்கீழ்வேளூர், திருநணா, திருஓமாம்புலியூர் முதலிய திருக்கோயில்களில் தலமரமாக இலந்தை விளங்குகிறது. இலந்தைமர வேர் அயர்ச்சியைப் போக்கி தீபாக்கினியை உண்டுபண்ணும். கொழுந்திலை சீழ் மூலம், இரத்தாதிசாரம், தேக எரிச்சல், வயிற்றுக் கடுப்பு, பித்தமேகம் ஆகிய பிணிகளைப் போக்க சித்த மருத்துவத்தில் பயனாகிறது.இப்பழத்தினை அதிகமாக எடுத்துக் கொள்ளும் போது, உடலின் சர்க்கரையின் அளவினை வேறுபாடு அடையச் செய்யும் தன்மையைப் பெற்றுள்ளது. எனவே, இப்பழங்களை அளவோடு உண்ண வேண்டும். குறிப்பாகக் கருத்தரித்த பெண்கள், இப்பழத்தினை மருத்துவர்களின் வழிகாட்டல் படி உண்ண வேண்டும்.  

### சித்தமருத்துவப் பயன்பாடு
கால் முதல் அரை ரூபாய் எடைவரை இலந்தைமரத்துப் பட்டையை தயிரில் அரைத்தோ அல்லது துளிர் இலைகளை நன்றாக அரைத்து நெல்லிக்காயளவு தயிரில் கலந்தோ கொடுத்தால் வயிற்றிலுண்டான கொதிப்படங்கி வயிற்றுக் கடுப்பு, இரத்தபேதி நீங்கும் எனவும், இவ்வாறு இரண்டு மூன்று முறை உண்பதற்குள்ளாகவே குணம் தெரியும் எனக்குறிப்பிடப்படுகிறது.  

இதன் பட்டையை நன்றாகத் தூள் செய்து தேங்காய் எண்ணெயுடன் குழைத்துச் சிரங்குகள், காயம்பட்ட விரணங்களின் மேல் தடவிக்கொண்டுவர ஆறும் எனக்குறிப்பிடப்படுகிறது.  

இலவம் பட்டையை பஞ்சுபோல் நசுக்கி அரை பலம் அளவு, ஒரு மட்கலயத்தில் போட்டு அரை படி தண்ணீர் விட்டு வீசம் படியளவுக்குச் சுண்டக்காய்ச்சி, வடிகட்டி வேளைக்கு ஓர் அவுன்சு வீதம் தினமும் மூன்று வேளைகள் கொடுத்துவந்தால், சுரத்தால் உண்டான அழற்சி போககும் எனக் கருதப்படுகிறது.  

கொழுந்து இலவம் இலையை நன்றாக அரைத்து எந்தவிதமான கட்டிகளுக்கும் மேல்வைத்துக் கட்டிக்கொண்டுவர அடங்குவதாகக் குறிப்புகள் உள்ளன.  

இரவில் தூக்கம் இன்மையால் அவதிப்படுபவர்கள், இலந்தைப்பழத் தேநீர் குடித்தால் பலன் கிட்டும் என நம்பப் படுகிறது.  

இலந்தை பழத்தில் உள்ள சபோனின், ஆல்காய்டுகள் குருதியில் உள்ள நச்சுப் பொருட்களை வெளியேற்றி சுத்தப் படுத்துகின்றன. இப்பழத்தில் உள்ள ஆன்டிஆக்ஸிஜென்ட்கள் உடலில் உள்ள கோளாறுகளையும், நோய்களை நீக்க உதவுவதாகவும், நிணநீர் மண்டலத்தின் மீதுள்ள அழுத்தத்தையும் குறைக்கின்றன.
# மோசின் திண்மை அளவுகோல்

**மோசின் அளவுகோல்** (*Mohs scale of mineral hardness*) தனிமங்களின் கடினத் தன்மையை அளக்க உதவும் அளவுகோலாகும். இதை உருவாக்கியவர் ஜெர்மனியைச் சேர்ந்த ஃபிரடரிக் மோசு ஆவார்.  

ஒரு பொருள் கடினமானதென்பதை எங்கனம் கண்டறிவது? ஒப்பிடுவதன் மூலம் தான். உதாரணமாக, இரும்புக் கம்பியைக் கொண்டு சுண்ணாம்புக் கல்லை (கால்சியம் கார்பனேட்) உடைக்கலாம். அந்த இரும்பையும் கார்போரோண்டம் (ஆழ்துளைக் கிணறு தோண்டப் பயன்படும் பொருள்) கொண்டு கீறலாம். கார்போரண்டத்தையும் வைரத்தைக் கொண்டு கீறலாம். வைரத்தை எதனால் கீறுவது? வைரத்தால் தான்!  

## கனிமங்களின் கடினத்தன்மை
மோசு வடிவமைத்த கடினத்தன்மை அளவுகோல் ஏறுவரிசையில்:  

| மோசின் கடினத்தன்மை | கனிமம் | கடின எண் | படிமம் |
| --- | --- | --- | --- |
| 1 | மாக்கல் (talc) (Mg<sub>3</sub>Si<sub>4</sub>O<sub>10</sub>(OH)<sub>2</sub>) | 1 |  |
| 2 | ஜிப்சம் (CaSO<sub>4</sub>·2H<sub>2</sub>O) | 3 |  |
| 3 | கால்சைட்டு (CaCO<sub>3</sub>) | 9 |  |
| 4 | புளூரைட் (CaF<sub>2</sub>) | 21 |  |
| 5 | அப்படைட்டு (Ca<sub>5</sub>(PO<sub>4</sub>)<sub>3</sub>(OH-,Cl-,F-)) | 48 |  |
| 6 | ஆர்த்தோகிளேசு ஃபெல்ட்ஸ்பார் (KAlSi<sub>3</sub>O<sub>8</sub>) | 72 |  |
| 7 | படிகக்கல் (quartz)(SiO<sub>2</sub>) | 100 |  |
| 8 | புட்பராகம் (topaz)(Al<sub>2</sub>SiO<sub>4</sub>(OH-,F-)<sub>2</sub>) | 200 |  |
| 9 | குருந்தக்கல் (Al<sub>2</sub>O<sub>3</sub>) | 400 |  |
| 10 | வைரம் (C) | 1600 | } |
# அப்லாச்டோடிச்காஸ் இயுஜென்யோய்


***அப்லாச்டோடிச்காஸ் இயுஜென்யோய்*** (Aplastodiscus eugenioi) என்பது ஹைளிடே குடும்பத்தைச் சேர்ந்த ஒரு தவளை இனம்.  
இது பிரேசில் நாட்டின் உட்பிரதேசத்திற்குரிய உயிரி. இவை ஆறுகள் மற்றும் காடுகளில் வசிக்கின்றன.  
வாழிடம் இழப்பால் இவைகளுக்கு தற்பொழுது ஆபத்து உண்டாகியுள்ளது.  

## மூலம்
- de Carvalho e Silva, S.P. 2006. Aplastodiscus eugenioi. 2006 IUCN Red List of Threatened Species. Downloaded on 21 July 2007.
# ரோஸ் ஃபாவர்


**கிரேட் ரோஸ்** (*Great Rhos*) என்று அழைக்கப்படும் **ரோஸ் பாவர்** (*Rhos Fawr*) ஐக்கிய இராச்சியத்தில் மத்திய வேல்சில் அமைந்துள்ள மலை. இது ராட்னோர் காட்டின் பாறையின் உச்சப்புள்ளி ஆகும்.  

## வெளியிணைப்புகள்
- www.geograph.co.uk : photos of Great Rhos and surrounding area
# வார்ப்புரு:தகவல்ப்பெட்டி மலை


|other_name=}}}  
|photo=}}}  
|photo_size=}}}  
|photo_alt=}}  
|photo_caption=}  
|map=}}  
|label=}}}  
|label_position=}}  
|map_alt=}  
|map_caption=}}  
|map_border=}  
|map_size=}}  
|lat_d=}}  
|lat_m=}}  
|lat_s=}}  
|lat_NS=}}  
|long_d=}}  
|long_m=}}  
|long_s=}}  
|long_EW=}}  
|elevation=}}  
|elevation_m=}}  
|elevation_ft=}}  
|elevation_ref=}  
|prominence=}}  
|prominence_m=}}  
|prominence_ft=}}  
|prominence_ref=}  
|parent_peak=}}  
|listing=}}  
|translation=}}  
|language=}}  
|pronunciation=}}  
|location=}}  
|range=}}  
|region=}  
|scale=}  
|source=}  
|display=}  
|format=}  
|coordinates=}}  
|coordinates_ref=}  
|topo=}}}  
|grid_ref_UK=}}  
|grid_ref_Ireland=}}  
|type=}}  
|age=}}  
|volcanic_arc/belt=}}  
|last_eruption=}}  
|first_ascent=}}  
|easiest_route=}}  
}}<noinclude>  

</noinclude>
# வார்ப்புரு:Infobox mountain/main

<includeonly>  

| label2 = உயரம்  
| data2 =  

| label3 = பிதுக்கம்  
| data3 =  

| label4 = தாய்ச் சிகரம்  
| data4 = }  

| label5 = இதைக் கடந்து உள்ளது  
| data5 = }  

| class6 = category  
| label6 = பட்டியல்  
| data6 = }  

| label7 = மொழிபெயர்ப்பு  
| data7 =  

| label8 = உச்சரிப்பு  
| data8 =  

| header10 =  

| data11 = }}  

| class12 = label  
| label12 = இட அமைவு  
| data12 =  

| class13 = category  
| label13 = மலைத் தொடர்  
| data13 = }  

| label14 = ஆயக்கூறுகள்  
| data14 =  

| label15 = நிலவியல் வரைபடம்  
| data15 = }  

| label16 = ஓஎஸ் வலையமைப்பு (OS grid)  
| data16 = }  

| label17 = ஓஎஸ்என்ஐ வலையமைப்பு (OSNI grid)  
| data17 = }  

| header19 =  

| label20 = வகை  
| data20 = }  

| label21 = பாறையின் வயது  
| data21 = }  

| label22 = எரிமலை வலயம் (Volcanic arc/belt)  
| data22 = }  

| label23 = கடைசி வெடிப்பு  
| data23 = }  

| header25 =  

| label26 = முதல் எழுச்சி  
| data26 = }  

| label27 = எளிதாக ஏறும் வழி  
| data27 = }  
}}</includeonly><noinclude>  

</noinclude>
# வார்ப்புரு:GB summits start

| பெயர் | கிரிட் ரெப் | உயரம் | } |
| --- | --- | --- | --- |

## Usage

<pre>  

</pre>  

1. Start with ***'. This puts the full article title in the infobox. If the article title contains a disambiguator, or you want to use a different name for any reason, then include the name as a parameter: e.g. ***'.
1. For each summit you want to list, use the following formula: ****. There's no need to wikilink the entries in the "Status" field, as **Listed summits** at the top of the infobox links to the relevant page.
1. Finish with **** to close the table syntax.

If the highest summit of the mountain has the same name as the mountain as a whole (e.g. Grisedale Pike), there's probably no need to include it in the summits box. If it has a different name (e.g. Stob Dearg on Buachaille Etive Mòr), it can be helpful to include it.  

### Example

<pre>  

</pre>  

</noinclude>
# நாயன்மார்கட்டு

**நாயன்மார்கட்டு** இலங்கை, யாழ்ப்பாண மாவட்டத்தின் நல்லூர் பிரதேச செயலர் பிரிவில் நல்லூரிற்குக் கிழக்கே அமைந்துள்ள ஓர் ஊர். 63 நாயன்மார்களுக்கும் மடம் அமைத்துக் குருபூசை செய்து வந்ததன் காரணமாக நாயன்மார்கட்டு என்று அழைக்கப்படுகின்றது.  

## பண்பாட்டுத் தொன்மை
நாயன்மார்கட்டு பிராந்தியமானது வரலாற்றுத் தொன்மைமிக்க சங்கிலியன் தோப்பு, இராஜகுமாரன் வளவு, யமுனாரி, ஆகியன அமைந்துள்ள நிலப்பரப்புக்கு நேர் கிழக்கே அமைந்திருக்கிறது. திட்டவட்டமாக நாயன்மார்கட்டு எல்லைகளை வரையறுப்பதில் சிக்கல்கள் இருந்தாலும், இப்பிரதேசத்திற்கு வடபால் கோட்டை வாசல் கிராமமும், தென்திசையில் அரியாலையூரும், கிழக்குத் திசையில் காட்டுவாசல் என்று அழைக்கப்படும் நிலப்பரப்பும், உப்பு விளையும் வயற்பரப்பும் எல்லைகளாக அமைந்திருக்கின்றன.  

நாயன்மார்கட்டு தொடர்பாக யாழ்ப்பாணச் சரித்திரம் எனும் நூலில் நூலாசிரியர் ஆ. முத்துத்தம்பிப்பிள்ளை பின்வருமாறு பதிவு செய்கின்றார். “குணபூஷண சிங்கையாரியச் சக்கரவர்த்தியின் உத்தரவிற்கமைய அவனது மந்திரி அறுபத்துமூன்று நாயன்மார்க்கும் ஒருமடாலயம் அமைப்பித்தான். அறுபத்து மூவர் மடமிருந்தவிடம் நாயன்மார்கட்டென வழங்குகின்றது.”  

## ஆலயங்கள்
- நாயன்மார்கட்டு அரசடிப்பிள்ளையார் ஆலயம்
- நாயன்மார்கட்டு ஸ்ரீஇராஜராஜேஸ்வரி (பேய்ச்சி) அம்பாள் ஆலயம்
- நாயன்மார்கட்டு ஸ்ரீவெயிலுகந்த விநாயகர் ஆலயம்

## சனசமூக நிலையங்கள்
- நாயன்மார்கட்டு சனசமூக நிலையம்
- பாரதி மன்றம் சனசமூக நிலையம்

## உசாத்துணை நூல்கள்
- முத்துத்தம்பிப்பிள்ளை ஆ. யாழ்ப்பாணச் சரித்திரம், இரண்டாம் பதிப்பு, 1915, பக். 27, 28
- செ. கிருஷ்ணராசா, எம். ஏ., நாயன்மார்கட்டும் அதன் பண்பாட்டுத் தொன்மையும் சில குறிப்புகள், நாயன்மார்கட்டு ஸ்ரீவெயிலுகந்த விநாயகர் ஆலயம் கும்பாபிஷேக மலர், 1993
# நாயன்மார்கட்டு சிறீ இராசராசேசுவரி அம்பாள் ஆலயம்



**நாயன்மார்கட்டு சிறீ இராசராசேசுவரி அம்பாள் ஆலயம்** யாழ்ப்பாணம் நாயன்மார்கட்டுக் கிராமத்திலுள்ள தொன்மையான முப்பெருஞ் சைவாலயங்களுள் ஒன்றாகும்.  
## முன்னோடி ஆலயம்
நல்லைநகர் ஆறுமுக நாவலரின் மூதாதையர்களுக்குரிய காணியில், அச்சுவேலியிலிருந்து வந்த முருகர் என்பவர் இங்கு வாழ்ந்து, ஒரு வேப்பமரத்தின் கீழ் மேடை அமைத்து, பேய்ச்சி அம்பாளின் மரக்கட்டை உருவமைத்து வழிபட்டதாகவும் பின் முன்னோடி ஆலயம் அமைந்ததாகவும் கூறப்படுகின்றது. வேப்பமரத்தின் அருகே முன்னரே அன்னை வழிபாடு இருந்ததா அல்லது அவரே முன்னோடியாக அமைத்தாரா என்பதை அறிய முடியவில்லை. முருகர் பரம்பரையினர் ஆலயத் திருப்பணிகளைத் தொடர்ந்ததாகவும் பின் அவர்களின் நண்பர்களும் ஊரவர்களும் ஆலயப் பணியை மேற்கொண்டதாகவும் கூறப்படுகின்றது.  
## புதிய ஆலயப்பணி
கி.பி. 1521 இல் முருகரால் தொடங்கப்பட்ட இக்கோயில் 1571இல் அழிந்து, அன்னையின் மரச்சிலை நிலத்துள் மறைந்ததாகவும் கூறப்படுகிறது. எனினும் அன்னை வழிபாடு தொடர்ந்து 1918இல் பெருமழை பெய்து கோயில் மீண்டும் அழிவுற்றதாகவும் கோயிலை மீள அமைக்க முயன்றபோது நிலத்தின் கீழிருந்த அன்னை சிலை மீட்கப்பட்டுக் கோயிலில் பயன்படுத்தப்பட்டதாகவும் அது இன்றுவரை ஆலயத்துள் இருப்பதாகவும் கூறப்படுகின்றது.  
## உசாத்துணை நூல்கள்
- நாயன்மார்கட்டு சிறீ இராசராசேசுவரி அம்மன் திருக்கோவில் திருக்குடழுழுக்கு சிறப்பு மலர் - 2020
# சிபில்



**சிபில்** (CIBIL), என்று சுருக்கமாக அழைக்கப்படும் இது *கடன் தகவல் நிறுவனம்* ( Credit Information Bureau of India Limited ) என்பதாகும். இது 2000 ஆம் ஆண்டு துவக்கப்பட்டது. இந்த நிறுவனத்தின் முக்கிய பணி கடன் பெறுபவர்கள், கடன் அட்டை பயன்படுத்துபவர்கள் ஆகியோர் குறித்த தகவல்களைத் திரட்டி அவர்களின் நேர்மையை அளவிட்டு அதை புள்ளிகளாக வழங்குவதே ஆகும். வங்கிகள், நிதி நிறுவனங்கள் தங்களிடம் கடன் வாங்குபவர்கள் குறித்த தகவல்களை மாதந்தோரும் இந்த நிறுவனத்திற்கு தெரிவிக்கவேண்டும். இந்த புள்ளிகள் மூலம் ஆபத்து குறைந்த கடன்களை வழங்க முடியும் என்று வங்கிகள் கருதுகின்றன. அதாவது வாங்கிய கடனை திரும்பக் கட்டும் பழக்கம் உடைய நல்ல வாடிக்கையாளர்களைப் பெறுவதே இந்த அமைப்பின் நோக்கம்.  

அனைத்து வாடிக்கையாளர்களின் பெயர், பிறந்த தேதி, அடையாளத்திற்காக வழங்கப்படும் வாக்காளர் அடையாள அட்டை - பாஸ்போர்ட் - ஓட்டுனர் உரிமம் - ரேஷன் கார்ட் - பான் கார்டு போன்றவற்றின் எண்களும் இந்த தகவல் கிடங்கில் சேமிக்கப்படுகின்றன. எனவே வாங்கிய கடனைத் திரும்ப செலுத்தாத வாடிக்கையாளர்கள் இந்த பட்டியலில் சிக்குவது உறுதி. இவ்வாறு சிக்கும் ஒரு வாடிக்கையாளர் பிறகு வேறெந்த வங்கியிலோ, நிதி நிறுவனத்திலோ கடன் பெற முடியாது.  

இது உலகத்தின் பல பகுதிகளிலும் பின்பற்றப்படும் ஒரு நடைமுறைதான். அமெரிக்கா போன்ற முன்னேறிய(தாகக் கூறப்படும்) நாடுகளில், கடன் வரலாறு சிறப்பாக உள்ள வாடிக்கையாளர்களுக்கு மிகக்குறைந்த வட்டியில் கடன் அளிக்கப்படுகிறது.
# விக்கிப்பீடியா:உங்களுக்குத் தெரியுமா/சூன் 14, 2010


- **கிரெசுக்கோகிராப்** (*crescograph*) என்ற கருவி தாவரங்களின் வளர்ச்சியை அளக்க உதவுகிறது; இதைக் கண்டுபிடித்தவர் **சகதீசு சந்திர போசு** (படம்).
- “ஒளியிழையியலின் தந்தை” என்று பொதுவாக அழைக்கப்படுபவர் நாரிந்தர் கப்பானி.
- தமிழ்ச் சிற்பப்பாட்டு என்றழைக்கப்படும நூல் நெடுநல்வாடை. இதை இயற்றியவர் நக்கீரர். இது அகப்பொருள் பற்றி பேசினாலும் புறப்பொருள் வரிசையில் வைக்கப்பட்டுள்ளது.
- கரப்பான் பூச்சியின் இரத்தம் வெள்ளை நிறத்திலிருக்கும். காரணம் சிவப்பு நிறமி ஹீமோகுளோபின் இல்லை.
- கண்பார்வை இல்லாதவர்களுக்கும் கனவு வரும். பிறவியிலேயே பார்வையற்றவர்களுக்கு கருப்பு வெள்ளைக் கனவுகள் தான் வரும்.

- யூ எசு பி (படம்) எனப்படும் பல்தொடர் இணைப்பியைக் கண்டுபிடித்தவர் இன்டெல் நிறுவனத்தின் **அஜய் பட்**.
- உலகிலேயே மிக உயரமாக வளரக் கூடிய புல் மூங்கில் ஆகும்.
- இந்திய மொழிகளில் முதன்முதலாக அச்சில் ஏறிய மொழி தமிழ் மொழி ஆகும். அச்சடிக்கப்பட்ட நூல் விவிலியம்.
# சாய்தளம்

வெவ்வேறு உயரங்களில் முனைப்பகுதிகளைக் கொண்டமையும் அழுத்தமான மேற்பரப்பை **சாய்தளம்** எனலாம். இத்தகைய சாய்தளத்தின் மூலம் பாரமான பொருளொன்றை மேல்நோக்கி நகர்த்துவது நேரடியாக மேல்நோக்கி பாரத்தை உயர்த்துவதை விட குறைந்த விசையால் ஆற்றமுடியும்.  

## சாய்தளமொன்றில் பிரயோகிக்க வேண்டிய விசையைக் கணித்தல்

- தளத்திற்கு நிலைக்குத்தானது  
m = பொருளின் திணிவு  
g = புவியீர்ப்பு ஆர்முடுகல்  
θ =(ரீட்டா) கிடையிலிருந்து சாய்தளத்தின் சாய்வு  
*f* = உராய்வு விசை]]  

சாய்தளம் ஒன்றின் மீதுள்ள பொருளில் உணரப்படும் விசைகளைக் கணிக்கும் பொது மூன்று பிரதான விசைகள் கருத்தில் கொள்ளப்படும். அவை:  

1. செவ்வண் விசை(N)-பொருளின் மீது தாக்கும் புவியீர்ப்பு விசைக்கு சமனாக தளத்தால் கொடுக்கப்படும் மறுதாக்கம் அ-து mg cos θ
1. புவியீர்ப்பு விசை(mg)
1. உராய்வு விசை(f)- தளத்திற்கு சமானமாக

புவியீர்ப்பு விசை சாய்தளத்தின் தளத்திற்கு சமாந்தரமாகவும் நிலைக்குத்தாகவும் இரு வகையில் ஈடு செய்யப்படும்.  
1. கீழ் நோக்கி அசைவு இல்லை. ஆகவே: N = mg cos θ
1. பொருள் ஓய்விலிருக்கும் போது: உராய்வு விசை f = mg sin θ

- mg sin θ ஆனது f விடப் பெரிது ஆயின் சாய்தளத்தின் மீது பொருள் கீழ்நோக்கி இயங்கும்.

## சாய்தளமொன்றின் பொறிமுறை நயம்
எளிய பொறியொன்றின் பொ.மு.ந என்பது சுமைக்கும் எத்தனத்திற்கும் இடையிலான விகிதம் ஆகும். இது சாய்தளமொன்றுக்கு சாய்தளத்தின் நீளத்திற்கும் அதன் உயரத்திற்கும் இடையிலான விகிதம் ஆகும்.
# ஒரு நாள் ஒரு கனவு


**ஒரு நாள் ஒரு கனவு** என்பது 2005ஆம் ஆண்டு வெளியான தமிழ் காதல் நாடகத் திரைப்படம். இப்படத்தை பசில் இயக்கியுள்ளார். இதில் ஸ்ரீகாந்த் மற்றும் சோனியா அகர்வால் முக்கிய கதாபாத்திரங்களில் நடித்துள்ளனர். இப்படத்திற்கு இளையராஜா இசையமைத்துள்ளார். ஒளிப்பதிவை ஆனந்தகுட்டன் செய்தார். இப்படம் 2005 ஆகஸ்ட் 26 அன்று வெளியாகி சராசரி விமர்சனங்களைப் பெற்றது.  

## கதை
கதாநாயகி சோனியா அகர்வால் பணத்தையே பெரிதாக எண்ணும் சகோதர்களுடன் பிறந்தவர். கதாநாயகன் ஸ்ரீகாந்த் பாசமே பெரிது என்று பாசமழை பொழியும் சகோதரிகளுடன் பிறந்தவர். இருவருக்கும் இடையியே தோன்றும் மோதல், சவால் மற்றும் காதல்தான் ஒரு நாள் ஒரு கனவு படத்தின் கதை.  

## இசை
திரைப்படத்தின் அனைத்துப் பாடல்களையும் இளையராஜா இசையமைத்தார். "காற்றில் வரும் கீதமே" பாடல் மேசகல்யாணி இராகத்தில் அமைந்திருந்தது. இப்பாடலுக்கு மெட்டமைத்து இளையராஜா வாலி அவர்களுக்கு வாசித்து காட்டிய பொழுது, வாலி அவர்கள் "ஸ்ரீ முகுந்தா கோசவா நான் உன் புகழ் பேசவா" என்றார். இளையராஜா அதற்கு பாட்டில் 'பேசவா' என்றயிருப்பதைச் சுட்டிக்காட்டினார். அதனால் வாலி தற்பொழுது உள்ள வரிகளுக்குப் பாட்டின் வரிகளை மாற்றினார். "கசிராகோ" பாடல் கீரவாணி இராகத்தில் அமைந்திருந்தது.  
| "என்ன பாட்டு வேணும்" | சோனு நிகம் | பழநிபாரதி |
| --- | --- | --- |
| "இளமைக்கோர் வேகம்" | வாலி |  |
| "காற்றில் வரும் கீதமே 1" | பவதாரிணி, சிரேயா கோசல், சாதனா சர்கம், ஹரிஹரன் |  |
| "காற்றில் வரும் கீதமே 2" | சிரேயா கோசல், பவதாரிணி |  |
| "காற்றில் வரும் கீதமே 3" | இளையராஜா |  |
| "கசிராகோ கனவில்" | ஹரிஹரன், பவதாரிணி | பழநிபாரதி |
| "கொஞ்சும் திற" | பவதாரிணி, சோனு நிகம் | Vaali |
| "பொன்னுக்கிட்ட மாப்பிள்ளை" | மஞ்சரி, திப்பு |  |
# ஆனந்த தாண்டவம் (திரைப்படம்)


**ஆனந்த தாண்டவம்** 2009 ஆம் ஆண்டு வெளிவந்த தமிழ்த் திரைப்படம். சுஜாதா எழுதிய பிரிவோம் சந்திப்போம் புதினத்தைத் தழுவிப் படமாக்கப்பட்டது. ஏ. ஆர். காந்தி கிருஷ்ணாவின் இயக்கத்தில் வெளிவந்த இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.  

இத்திரைப்படத்தின் முலம் சித்தார்த் வேணுகோபால் நாயகனாக அறிமுகமானார்.  

## கதாப்பாத்திரங்கள்
- சித்தார்த் வேணுகோபால்
- தமன்னா (நடிகை)
- சார்லி
- ருக்மிணி விஜயகுமார்
## வெளியிணைப்புகள்
- 
- ஆனந்த தாண்டவம்
# அவள் பெயர் தமிழரசி (திரைப்படம்)



**அவள் பெயர் தமிழரசி** என்பது 2010 ஆம் ஆண்டில் வெளிவந்த தமிழ்த் திரைப்படம். மீரா கதிரவனின் இயக்கத்தில் வெளிவந்த இத்திரைப்படத்தில் ஜெய், நந்தகி, தியானா, சு. தியடோர் பாஸ்கரன் மற்றும் பலர் நடித்துள்ளனர்.  

## திரைக்கதை

நாட்டுப்புறக் கலைகளின் நலிந்த வாழ்வைப் பின்புலமாகக் கொண்ட ஒரு காதல் கதை. தன் குடும்பத்தின் பட்டினியைப் பொருட்படுத்தாமல் தோல்ப்பாவைக் கூத்தை நடத்தி, அதைத் தன் உயிரைவிட மேலாய் நேசிக்கும் கதாபாத்திரமாக வருபவர் ஓவியர் வீர சந்தானம். கூத்தை நேசிக்கும் ஜோதியின் பால்ய கால நட்பு, வளர்பருவத்தில் காதலாகிறது. பள்ளி இறுதித் தேர்வில் மாவட்ட முதன்மை பெறுகிறாள் தமிழரசி. படிப்பில் கவனம் சிதறித் தோல்வியடைகிறான் ஜோதி. தமிழரசி தன்னை மதிக்கவே இல்லை என்கிற தாழ்வு மனப்பான்மையில் மன உளைச்சலடைகிறான். தவறான நண்பர்களின் ஆலோசனையினால் தமிழரசியைப் பாலியல் வல்லுறவுக்கு ஆட்படுத்துகிறான்.  

இதன் எதிர் விளைவாகத் தமிழரசியின் படிப்பு, எதிர்காலம், கனவு என எல்லாம் தொலைந்து போகிறது. கர்ப்பமாகிறாள். தன் கர்ப்பத்திற்குக் காரணமானவனைக் காட்டிக் கொடுக்க மறுக்கிறாள். தன் தவறுக்கு வருந்தி தற்கொலைக்கு முயல்கிறான் ஜோதி. அப்போது கதவு தட்டப்படுகிறது. அவசர அவசரமாகக் கயிற்றையும், கருக்கருவாளையும் மறைத்து வைக்கிறான். அதைத் தமிழரசியின் தாய் பார்த்துவிடுகிறாள். நம்பிக்கைத் துரோகம் நுட்பமான அதிர்வாக மனதைத் தாக்குகிறது. இதன் எதிர்வினையாகத் தற்கொலை செய்துகொள்கிறாள் தமிழரசியின் அம்மா.  

தன் தாயின் தற்கொலை குறித்தும், நிகழ்ந்த துரோகம் குறித்தும் குமுறி எழுகிறான் தம்பியாய் வரும் ஊனமுற்ற இளைஞன். ஜோதியை அடித்துத் துவம்சம் செய்கிறான். கண்காணாத தொலைவிற்கு சென்றுவிட்ட தமிழரசியைத் தேடி அலைந்து கண்டுபிடிக்கிறான் ஜோதி. கர்ப்பம் கலைத்து, உறவுகள் தொலைத்து, கலைகளின் பெயரால் பாலியல் தொழிலாளியாகி நிற்கிறாள் தமிழரசி. காதல் அற்றுப் போன தன் வாழ்வை அவனால் மீட்க முடியாது என்று மறுக்கிறாள். எந்தத் தவறினால் வாழ்க்கை திசை மாறியதோ அந்த ஆசையை நிறைவேற்றிக்கொண்டு போய்விடுமாறு கூறித் தன்னைத் தந்து, அவனைத் திருப்பி அனுப்புகிறாள். இருவரும் பின்னர் இணைகின்றனர்.  

## வெளியிணைப்புகள்
- அவள் பெயர் தமிழரசி
# ரெட்டச்சுழி (திரைப்படம்)



தாமிரா இயக்கிய படம் **ரெட்டச்சுழி**. இயக்குநர் சங்கரின் எஸ் பிக்சர்ஸ் தயாரிப்பில் வெளி வந்தது. கூத்துப்பட்டறையில் பயின்ற ஆரி கதாநாயகன். அங்காடித்தெரு, கற்றது தமிழ் நாயகி அஞ்சலி கதை நாயகி. கார்த்திக் ராஜாவின் இசை. ஒளிப்பதிவாளர் செழியன். 22 குழந்தைகள் படத்தில் வருகிறார்கள். இப்படத்தில் பாரதிராஜா ஒரு சிரிப்புக் கம்யூனிஸ்ட்டாக வருகிறார்.  

## வெளியிணைப்புகள்
- ரெட்டச்சுழி
# தொட்டி ஜெயா


***தொட்டி ஜெயா*** 2005 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். துரை இயக்கிய இப்படத்தில் சிலம்பரசன், கோபிகா ஆகியோர் முதன்மை வேடங்களில் நடித்திருந்தனர். இத்திரைப்படத்திற்கு இசையமைத்தவர் ஹாரிஸ் ஜயராஜ் ஆவார்.  

## நடிகர்கள்
- சிலம்பரசன்
- கோபிகா
- பிரதீப் ராவத்
- வின்சென்ட் அசோகன்

## கதைச் சுருக்கம்
ஒரு தாதாவிடம் அடியாள் வேலை பார்க்கும் ஒருவன், தாதாவின் மகளை யார் என்று தெரியாமல் காதலிப்பதும் அதனால் தாதாவுக்கும் அவனுக்கும் இடையே ஏற்படும் மோதலும்தான் படத்தின் கதை. அடியாள் வேடத்தில் சிம்புவும் தாதாவின் மகளாக கோபிகாவும் நடித்திருக்கிறார்கள். சிம்பு அடியாளாக மாறுவது, சிம்புவின் மீது கோபிகாவுக்கு காதல் வருவது, தன்னை 15 வருடமாக வளர்த்த தாதாவை சிம்பு எதிர்த்து நிற்பது முதலியவற்றை காரணங்களுடன் படமெடுத்து இருக்கிறார் இயக்குநர் துரை.  

## பாடல்கள்
# வெப்பப் பாய்மம்

**வெப்பப் பாய்மம்** (*Thermal fluid*) என்பது தொழிற்சாலைகளில் உயர்வெப்ப நிலைகளில் வெப்ப மாற்றத்திற்காகப் பயன்படுத்தப்படும் பாய்மம் ஆகும். பொதுவாக வெப்ப மாற்றத்திற்காகச் சூடேற்றிய நீரோ அல்லது நீராவியோ தான் பரவலாகப் பயன்படுத்தப்படும். ஆனால், உயர்வெப்பநிலை (high temperature systems) அமைப்புகளில் நீர், நீராவி இவற்றைப் பயன்படுத்த வேண்டுமெனில் அதிக அழுத்தம் தேவைப்படும். அதற்குச் செலவும் அதிகமாகும். இச்சிக்கல்களைத் தவிர்க்கவும், திறம்பட உயர்வெப்பநிலை வெப்ப மாற்றத்தைச் சாதிக்கவும் சிறப்புப் பாய்மங்களைப் பயன்படுத்தலாம்.  

சுடுநெய் (*hot oil*) எனப்படும் இந்த வெப்பப் பாய்மங்கள் சூழியல் அழுத்தத்திலேயே 300 டிகிரி செல்சியசு வரை சூடேற்ற உதவும். இதையே நீர் நீராவி கொண்டு வெப்பமாற்ற முனைந்தால், அதற்கு 85 பார் அளவு அழுத்தம் தேவைப்படும்.  

பைஃவீனைல் (Biphenyl, C<sub>12</sub>H<sub>10</sub>) டை-ஃவீனைல் ஆக்சைடு (diphenyl oxide, C<sub>12</sub>H<sub>10</sub>O) ஆகிய இரண்டின் நற்சேர்க்கையால்(eutectic) ஆன *டவ்தெர்ம்* (வணிகப் பெயர் DOWTHERM™) என்பதும், *டூராதெர்ம்* (Duratherm) என்னும் பாய்மமும் வெப்பப் பாய்மங்களுக்கான சில எடுத்துக் காட்டுகள்.  
,
# ரேமண்ட் ஆல்ச்சின்

**பிராங்க் ரேமண்ட் ஆல்ச்சின்** (*Frank Raymond Allchin*, சூலை 9, 1923 - ஜூன் 4, 2010) என்பவர் பிரித்தானியத் தொல்லியலாளர். இவர் இந்தியத் தொல்லியல் ஆய்வுகளில் பெயர் பெற்றவர். இந்திய தொல்லியலில் செம்பு, இரும்பு, பெருங்கல்  
காலகட்டங்களை வகுத்தும், பகுத்தும் ஆய்ந்தவர். இவர் முதன் முதலாக 1944 ஆம் ஆண்டில் இராணுவத்தில் பணி புரியும் போது இந்தியாவுக்கு சென்றிருந்தார். அன்றில் இருந்து அவருக்கு இந்தியத் தொல்லியல் குறித்த தனது ஆர்வத்தைப் பெருக்கிக் கொண்டார். 1954 முதல் 1959 வரை இலண்டனில் உள்ள கிழக்கத்தைய மற்றும் ஆப்பிரிக்கக் கல்விக்கான பள்ளியில் தெற்காசிய தொல்லியல் துறையில் பேராசிரியராகப் பணியாற்றினார். அதன் பின்னர் 30 ஆண்டுகள் கேம்பிரிட்சில் பேராசிரியராக இருந்தார்.  

## இவரது சில நூல்கள்
- *Neolithic cattle keepers of South India* (1963)
- *The Archaeology of Afghanistan* (1978) with Norman Hammond
- *The Rise of Civilization in India and Pakistan* (1982) with Bridget Allchin
- *Archaeology of Early Historic South Asia:Emergence of Cities and States* (1995)
# ஸ்ட்ரைக் என்டர்டயின்மன்ட்

**ஸ்ட்ரைக் என்டர்டயின்மன்ட்** என்பது 2002-ஆம் ஆண்டில் மார்க் ஆபிரகாம் மற்றும் தாமஸ் ப்ளிஸ் என்பவர்களால் தொடங்கப்பட்ட அமெரிக்க தயாரிப்பு நிறுவனம். ஸ்ட்ரைக்கின் திரைப்படங்கள் யுனிவேர்சல் ஸ்டுடியோவால் விநியோகிக்கப்படுகிறது. இதன் முதல் தயாரிப்பு தி ராக் நடித்த **தி ரன்டவுன்**.  

## ஸ்ட்ரைக் என்டர்டயின்மன்ட் படங்களின் பட்டியல்

### கொலம்பியா பிக்ச்சர்ஸ் மற்றும் டபிள்யு.டபிள்யு.ஈ பிலிம்ஸ் வுடன்

- *தி ரன்டவுன்* (2003)

### கோல்ட் சர்கிள் பிலிம்ஸ் மற்றும் *டிவீஏ பிலிம்ஸ்* வுடன்

- *ஸ்லிதர்* (2006 )(யுனிவேர்சல் ஸ்டுடியோஸ்வுடன் இணைத்தயாரிப்பு)

### யுனிவர்சல் ஹோம் என்டர்டயின்மன்ட் பிரடக்ஷன்ஸ் மற்றும் பீகன் பிக்ச்சர்ஸ்

- *பிரிங் இட் ஆன் அகைன்* (2004 ) (யுனிவர்சல் ஸ்டுடியோஸ்வுடன்)

### கார்சி வெர்னெர் பிலிம்ஸ்

- *லெட்ஸ் கோ டு ப்ரிசன்* (2006) (யுனிவேர்சல் ஸ்டுடியோவுடன் இணைத்தயாரிப்பு)

### யுனிவேர்சல் ஸ்டுடியோவுடன்
- *தி ரன்டவுன்* (2003) (கொலம்பியா பிக்ச்சர்ஸ் மற்றும் டபிள்யு.டபிள்யு.ஈ பிலிம்ஸ் வுடன் இணைத்தயாரிப்பு)
- *டான் ஆப் தி டெட்* (2004)
- *பிரிங் இட் ஆன் அகைன்* (2004) (யுனிவர்சல் ஹோம் என்டர்டயின்மன்ட் பிரடக்ஷன்ஸ் மற்றும் பீகன் பிக்ச்சர்ஸ் வுடன்)
- *லெட்ஸ் கோ டு ப்ரிசன்* (2006) (கார்சி வெர்னெர் பிலிம்ஸ் வுடன் இணைத்தயாரிப்பு)
- *சில்றன் ஆப் மென்* (2006)
- *ஸ்லிதர்* (2006) (கோல்ட் சர்கிள் பிலிம்ஸ் மற்றும் *டிவீஏ பிலிம்ஸ்* வுடன் இணைத்தயாரிப்பு)
- *பிளாஷ் ஆப ஜீனியஸ்* (2008) (ச்பைக்லாஸ் என்டர்டயின்மன்ட்வுடன் இணைத்தயாரிப்பு)

## வெளியிணைப்புகள்
- ஸ்ட்ரைக் என்டர்டயின்மன்ட் ஐஎம்டிபி-யில்
- யுனிவர்சல் பிக்ச்சர்சின் அதிகாரபூர்வ வலைத்தளம்